Във връзка с постъпило уведомление с вх. № ОВОС-804/09.04.2021г. за инвестиционно предложение (ИП): “Изграждане на фотоволтаична електроцентрала” в ПИ 73122.20.43, местност Селската кория, землище с.Трилистник, общ. Марица, обл. Пловдив, с възложител: „ИВК ЕНЕРДЖИ” ЕООД и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Съгласно представеното уведомление, възложителят има намерение да промени предназначението на имота от земеделска територия, с НТП-Нива в УПИ- за птицеферма и фотоволтаична централа, като на този етап предвижда изграждане на фотоволтаична електроцентрала с мощност 4 MW. На втори етап, след амортизиране на фотоволтаичната електроцентрала (около 30 години) ще бъде изградена птицеферма.

 Предвид това, предмет на разглеждане по реда на ЗООС, считаме изграждането на фотоволтаична електроцентрала в имота, което инвестиционно предложение попада в обхвата на т. 3, буква „а“ от Приложение № 2 от Закона за опазване на околната среда (ЗООС) и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС. Съгласно чл. 93, ал. 3 от ЗООС, компетентен орган за произнасяне с решение е Директорът на РИОСВ-Пловдив.

 За намерението на възложителя да изгради птицеферма на следващ етап следва да се уведоми компететния орган (РИОСВ Пловдив) преди изграждането на обекта, с необходимата за това степен на подробност на инвестиционното намерение.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Част от имота попада в границите на защитена зона от Европейската екологична мрежа „НАТУРА 2000“ – BG0000289 „Трилистник“. Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на ЗЗ.

Копие на писмото е изпратено до Община Марица и Кметство с. Трилистник

Отговорено от РИОСВ-Пловдив на 27.04.2021г.